AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinimo nereikalingu arba netinkamu (negalimu) naudoti komisija pripažino netinkamu (negalimu) Molėtų rajono savivaldybės administracijos funkcijoms vykdyti lentų džiovyklą, esančią Molėtų r. sav., Molėtų m., Graužinių g. 8A ir dujų balionų saugyklą, esančią Molėtų r. sav., Molėtų m., Graužinių g. 4. Komisija pateikė administracijai siūlymą nurašyti nurodytą turtą, nes šiuo metu jis nenaudojamas, yra labai blogos būklės, fiziškai susidėvėjęs, teršia aplinką. Rekonstruoti šiuos pastatus ekonomiškai ir finansiškai netikslinga.

Molėtų rajono savivaldybės administracijos direktoriaus 2017 m. lapkričio 17 d. įsakymu Nr. B6-929 „Dėl savivaldybės turto pripažinimo netinkamu (negalimu) naudoti Molėtų rajono savivaldybės funkcijoms vykdyti“ fiziškai ir funkciškai susidėvėję pastatai pripažinti netinkamais (negalimais) savivaldybės funkcijoms vykdyti.

Prie sprendimo pridedama: nekilnojamojo turto registro centrinio duomenų banko išrašas, pastatų išdėstymo schema, turto valdytojo įsakymas.

Parengto sprendimo projekto tikslas – pripažintą netinkamu (negalimu) naudoti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą nurašyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalis;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiai;

Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 9.4, 12.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybei nuosavybės teise priklausantis turtas, netinkamas naudoti dėl fizinio nusidėvėjimo, bus išardytas ir likviduotas.

Neigiamų pasekmių nenumatoma.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lentų džiovyklos, esančios Molėtų r. sav., Molėtų m., Graužinių g. 8A, išardymui ir likvidavimui reikalingos lėšos – 4093 Eur, dujų balionų saugyklos, esančios Molėtų r. sav., Molėtų m., Graužinių g. 4 – 6752 Eur.

**6. Vykdytojai, įvykdymo terminai**

Molėtų rajono savivaldybės administracija